  Туспуктэм: Григорий Фомин Майя Бывальцева XXXI Спортъя элькун гужем гурт шудонъёс 16-22 гудырикошконэ Дэри но Италмас черкогуртъёсын ортчозы. Ӵошатсконъёсы 25 ёросъёсысь 1 сюрс 200-лэсь трос адями пыриськоз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортӥз. Ӵошатсконъёс спортысь 14 амалъёсъя радъяськозы: капчи атлетика, волейбол, полиатлон, армрестлинг, дзюдо, дуатлон, лапта, гира ӝутъян, шальы лэзьян, ӝӧквыл теннис, гозы кыскан, футбол, спорт семьяослэн но кивалтӥсьёслэн ӵоштсконъёссы. Озьы ик «Команлда Удмуртии» фестиваль ортчоз, отын Олимпи шудонъёсы пыртымтэ но йӧскалык спорт амалъёс луозы: мини-лапта, ачери-биатлон (пукыӵысь ыбылӥськыса), урам баскетбол («штрафной бросок» амалъя). 14-тӥ куартолэзьысен 23-тӥ пӧсьтолэзёзь котькуд ёросын быръён ӵошастконъёс ортчо, соослы йылпумъянъёсъя кужмо спортсменъёсэсь командаос люкалозы. Тодэ вайытом, таяз арын гурт шудонъёс Балезино ёросын ортчыны кулэ вал. Но Олимпи чемпионкалы Галина Кулаковалы 80 арес тыромнэз пусъёнэн валче интыез воштыны малпазы. Тегъёс: Удмуртия Спорт гуртшудонъёс ӵошатсконъёс Дэри  